Fonográfon kell leadni, és le kell köpni egy kolibrit – így változnak a népszavazási szabályok | HírCsárda
Fonográfon kell leadni, és le kell köpni egy kolibrit – így változnak a népszavazási szabályok
By Patkó Bandi - 2016-01-21 5 6,844 Végre egyszerűbbé válnak a népszavazási kezdmenyezések szabályai.
A Kúria, miután elmeszelte az olimpiáról és a Városligetről szóló népszavasázokat, törvénytervezetet nyújtott be a kormánynak, hogy egyértelműbbé és egyszerűbbé váljanak a népszavazások kezdeményezésének szabályai.
A tervezet szerint a népszavazási kezdeményezéseket ezentúl Rinyaszentkirály községben lehet reggel 4:00 és 4:07 között leadni minden páratlan hét szerdáján, kivéve márciust, amikor pénteken, illetve októberben nem lehet, mert akkor zárva lesznek, viszont novemberben lehet leadni, csak nem 4-től, hanem 13:20-tól vagy 9:45-től és nem péntekenként, hanem hétfőn, vagy kedden. További könnyítés, hogy népszavazási kérdést nem lehet benyújtani olyan témában, amiről az MTVA híreiben szó volt az elmúlt 5 évben, vagy amiről Orbán Viktor már elmondta, hogy az jól van úgy.
A technikai haladást szemelőtt tartva az eddigi papír alapú aláírásgyűjtők helyett fonográf hengereken kell rögzíteni az adatokat, és ezeket kell eljuttatni 30 napon belül a rinyaszentkirályi népszavazási irodába ügyfélfogadási időben, vagyis minden hónap harmadik csütörtökén 9 óra után, kivéve decemberben, amikor szerdán, vagy hétfőn.
Ha sikerül összeszedni a szükséges számú aláírást, akkor sem kerül automatikusan kiírásra a népszavazás, hanem előtte a kúria vezetője hármat fordul, majd elköp észak felé, és ha a köpetével eltalál egy Kozsó-rajongó kolibrit, akkor ki lehet már írni a népszavazást. A népszavazáson az íveken a kérdésre adandó igen vagy nem válasznál ezentúl nem X-szel vagy kereszttel kell jelölni, hogy melyiket választjuk, hanem a 2 centi átmérőjű szabvány karikába részletes indoklást kell írni, minimum 7000 szóban. Ha valaki ebben helyesírási hibát vét, a szavazata érvénytelen lesz.
Mindezek után pedig akkor lesz érvényes a szavazás, ha Magyarország minden állampolgára plusz 1 ember ugyanazt válaszolja a feltett kérdésre.
CIMKÉKcikkkúriaminden_határon_túlnépszavazásolimpiaszavazz_fasszalvárosliget SHARE
tweet Előző cikkTaxisok is mehetnek közmunkáraKövetkező cikkTöbb kerület is az államé lesz a BKV finaszírozásáért cserében Patkó Bandi	KAPCSOLÓDÓ CIKKEKMÉG TÖBB A SZERZŐTŐL
Nem labdarúgás Megtudtuk! Ezért nem fogják felújítani a 3-as metrót cikk Ezt gondolják a magyarok a budapesti olimpia látványterveiről Határon Át kell írni a népszavazás kérdését Bulvár BOTRÁNY! Kajakot fogyasztott a kokainista cikk Jó hír! Idegen helyett saját vizeletükben úszhatnak Rióban a sportolók Határon Nemzeti migránsok jöhetnek a nyáron 5 KOMMENT
evedze levites
2016-01-21 at 13:19
Mi a faszért könnyítik meg ennyire a mostanihoz képest?!
2016-01-21 at 14:50
Hol marad az az alapvetően fontos feltétel, miszerint minden aláírónak 12 példányban, példányonként közjegyzőileg hitelesítve igazolnia kell, hogy éjfélkor fekete kakas vérében mosakodva írta alá a fonográf hengert? Enélkül nevetségessé válik minden polgári kezdeményezés!
Kommenteléshez lépj be! efi
2016-01-21 at 19:19
Kommenteléshez lépj be! Bojlika
2016-01-23 at 10:38
Túl liberális szabályok. Könnyen ki lehet játszani…..
Kommenteléshez lépj be! Georges
Terjesszétek be!
Megszavazom!
Kommenteléshez lépj be! VÁLASZ MégseKommenteléshez lépj be! Kalendárium2017. június 26., hétfő - János, Pál és Pápa napja van- Ez a Konrádok elleni küzdelem világnapja.
A nap mondása: "Saigon decemberben. Hidd el, ennél már csak a pokol rosszabb." - Kőrösi Csoma Sándor Kidoboltatik